27/10/2021 | Administración LocalMunicipal
Val do Dubra
Aprobación definitiva Ordenanza reguladora da prestación de alimentos polo Concello de Val do Dubra

O Concello de Val do Dubra participa anualmente no reparto de alimentos procedentes do Plan nacional de axuda ás persoas máis necesitadas. O obxecto desta ordenanza é regular o procedemento de concesión de alimentos daquelas persoas do Concello de Val do Dubra, que se atopen nunha situación de precariedade económica e precisen apoio para cubrir esta necesidade básica.1.- Beneficiaranse desta axuda de alimentos aquelas persoas ou unidades familiares do Concello que carezan de medios económicos para satisfacer a necesidade básica de alimentación e cando reúnan os requisitos establecidos nesta ordenanza.2.- Entenderase por unidade familiar o conxunto de persoas que convivan no mesmo domicilio e se atopen vinculadas coa persoa solicitante por matrimonio ou por vínculo análogo ó conxugal, por adopción, acollemento ou parentesco, ata o cuarto grao por consanguinidade, ou ata o segundo grao por afinidade. Serán requisitos necesarios para o outorgamento deste axuda: 1. Estar empadroado e residir de forma efectiva no término municipal de Val do Dubra.2. Non ter recibido axudas económicas para a mesma finalidade por calquera administración pública.3. Que a unidade de convivencia non dispoña de ingresos. Para elo, atenderase á seguinte táboa: Para determinar os ingresos a partir dos cales concederase a axuda, teranse en conta todos os ingresos que perciba a unidade familiar por calquera concepto, así como o saldo medio dos últimos tres meses das contas bancarias das que sexan titulares todos os membros da unidade familiar. Do total de ingresos deduciranse os gastos de aluguer ou hipoteca, os gastos fixos relacionados co subministro do gas, electricidade e auga, e os gastos médicos de carácter regular. Todos eles nunha cantidade máxima de 350 €. 4. Non ter propiedades ou usufrutos de bens mobles ou inmobles que, polas súas características, valoración, posibilidade de venta ou calquera outra forma de explotación, indiquen, de xeito notorio, a existencia de medios materiais suficientes para atender ós gastos obxecto desta axuda.5. Que haxa informe técnico favorable na que valorarase a situación socio-económica da unidade de convivencia.1.- Destinar a axuda para alimentación familiar, nunca para súa venta.2.- Comunicar ós servicios sociais calquera variación da situación socio-familiar que poida modificalas circunstancias que motivaron a solicitude.3.- Acudir a recoller os alimentos na data e hora establecidas polo reparto. Só farase a entrega domiciliaria nos casos previamente xustificados.1.- O procedemento iniciarase ca presentación no Rexistro Xeral do Concello da solicitude por calquera dos membros da unidade familiar, conforme ó modelo establecido no anexo 1.2.- De forma excepcional os expedientes poderán iniciarse de oficio, mediante o informe emitido polo persoal de servizos sociais, cando concorran circunstancias extraordinarias e urxentes que así o aconsellen, quedando obrigado o beneficiario a aportar con posterioridade a documentación preceptiva.3.- As solicitudes poderanse presentar ó longo de todo o ano, sendo os técnicos encargados da súa valoración establecer un mes específico para facer as renovacións anuais. Ca solicitude acompañarase a seguinte documentación: - Fotocopia do DNI ou documento de identificación persoal de cada uns dos integrantes da unidade familiar. - Fotocopia do libro de familia. De ser o caso, documento acreditativo de garda, custodia ou tutela. - Certificado de empadroamento e de convivencia, no caso que non se autorice ó Concello facer a consulta de oficio. - Certificado de discapacidade, no seu caso. - En caso de incapacitación, fotocopia da sentenza de incapacidade. - Xustificación da situación económica de cada uns dos membros da unidade familiar maiores de 18 anos: · Última declaración do IRPF ou, no caso de non ter que presentala, certificado de imputación de rendas. · No caso de estar traballando por conta axea: contrato e tres últimas nóminas. · Certificado acreditativo do INEM no caso de estar en situación de desemprego especificando se percibe prestación · No caso de estar de alta no réxime de autónomos, dúas últimas declaracións trimestrais a conta do IRPF. · Se perciben algunha pensión ou prestación, certificado expedido polo organismo competente da contía mensual percibida. · Declaración responsable da persoa solicitante ou membro da unidade familiar na que se faga constar, no seu caso, carencia absoluta de ingresos. · Extracto das contas bancarias de todos os membros da unidade familiar onde se reflictan os movementos dos últimos seis meses. - Copia do contrato de aluguer ou do préstamo hipotecario, de ser o caso. - Declaración do interesado de estar ao corrente das obrigas fiscais e coa Seguridade Social. - Declaración xurada o promesa na que se faga constar que non se recibira doutros organismos, e para a mesma finalidade, a axuda que solicita. As persoas beneficiarias que xa estiveran recibindo alimentos nos anos anteriores deberán de comunicar no departamento de servizos sociais calquera variación que sobreveña que puidera dar lugar á modificación, suspensión ou extinción desta axuda. O técnico responsable do programa de alimentos comprobará que todas as solicitudes reúnen os requisitos esixidos na presente regulación, e requirirá á persoa interesada por escrito para que emende os defectos que haxa, coa indicación que no caso de non subsanalos no prazo de 10 días entenderase que desiste na petición. Instruído o expediente, a traballadora social ou a educadora familiar do departamento de servizos sociais elaborará o correspondente informe, elevando a proposta ó órgano competente para súa resolución. A persoa recibirá no domicilio que figura no expediente, a efectos de notificación a resolución e os prazos para reclamar. Serán causas de extinción do dereito a ser beneficiario/a do programa de alimentos, as seguintes: - Non presentarse no día fixado polo servizo para a recollida de alimentos sen xustificalo debidamente. - Non entregar a documentación necesaria para ser beneficiario/a do programa. - Non comunicar os cambios que afecten ó baremo económico. As datas para os repartos de alimentos así como a súa cantidade, estará en función dos alimentos proporcionados pola entidade subministradora e a súa periodicidade. Unha vez recibidos os alimentos o concello procederá a súa distribución en lotes, en función do número de integrantes de cada unidade familiar beneficiaria, así como das súas necesidades específicas (lactantes, menores, adultos con problemas de alimentación…). Unha vez preparados os lotes, comunicaráselle por correo ou por chamada telefónica á persoa solicitante un día, unha hora e un lugar onde debe ir recollelos. A entrega de alimentos efectuarase as persoas solicitantes ou ben ás persoas autorizadas por estas para esta recollida. No suposto na que a persoa beneficiaria non acudise á recollida sen xustificación, entenderase que o solicitante renuncia á axuda e causará baixa no programa. En casos excepcionais, aquelas persoas usuarias que xustifiquen dificultades para desprazarse a recoller os alimentos, se lles fará a entrega a domicilio. En todo aquelo non previsto nesta ordenanza estarase ó disposto na normativa vixente. Esta ordenanza entrará en vigor ao día seguinte de ser publicado no BOP de A Coruña, permanecendo vixente ata que se acorde a súa modificación ou derrogación expresa. Anexo I. Impreso da solicitude Anexo II. Autorización para retirar alimentos en representación da persoa beneficiaria. Declaro, baixo a miña responsabilidade, que son certos os datos consignados na presente solicitude e quedo informado/a da obrigación de comunicar ao Departamento de Sociais deste Concello calquera variación que puidera producirse no sucesivo, sendo consciente de que a ocultación ou falsidade de datos implicará o impedimento da tramitación da solicitude. En Val do Dubra, a de de (Sinatura) En cumprimento do disposto na Ley Orgánica 3/2018, de 5 de decembro, de “Protección de Datos Personales y de Garantía de los Derechos digitales”, infórmaselle que os datos persoais obtidos mediante a cumprimentación deste documento, van ser incorporados para o seu tratamento nun ficheiro do que é titular o Concello de Val do Dubra. Asimesmo, infórmaselle que a recollida e tratamento de ditos datos ten como finalidade exclusiva o control dos alimentos entregados e das familias que os reciben dentro do Plan de axuda alimentaria. De acordo co previsto na citada Lei Orgánica, pode exercitar os dereitos de acceso, rectificación, cancelación e oposición dirixindo un escrito a esta entidade. SR. ALCALDE-PRESIDENTE DO CONCELLO DE VAL DO DUBRA (A CORUÑA) Débese achegar copia do DNI, NIE ou pasaporte da persoa que autoriza a recollida, así como mostrar a identificación persoal da persoa autorizada.” _______________________________________________________________________________________________________ Asinado en Val do Dubra polo alcalde do Concello José Manuel Varela Ferreiro. Val do Dubra, a 21 de Outubro de 2021